लेकिन इमरान खान ने भारत के साथ बेहतर संबंध बनाने की जो बात कही है, वह सीधे तौर पर गले नहीं उतरती. चुनाव प्रचार में इमरान ने भारत के खिलाफ जमकर जहर उगला है. उन्होंने प्रधानमंत्री नरेंद्र मोदी को रैलियों में जमकर कोसा और यहां तक कहा कि अगर युद्ध हुआ तो भारत को नुकसान ज्यादा उठाना होगा. इमरान ने कहा था, ”नवाज शरीफ भले ही नरेंद्र मोदी के साथ दोस्ती दिखाते हों, लेकिन भारत हमेशा से पाकिस्तान के खिलाफ रहा है, यही सच है. अगर मुझे सत्ता मिली तो मैं भारत को यह गलती दोहराने का मौका नहीं दूंगा”.